CELEX: 32011D0671
Language: et
Date: 2011-10-11 00:00:00
Title: Komisjoni rakendusotsus, 11. oktoober 2011 , millega lubatakse liikmesriikidel pikendada uute toimeainete benalaksüül-M-i, gamma-tsühalotriini ja valifenalaadi jaoks antud ajutisi lubasid (teatavaks tehtud numbri K(2011) 7092 all) EMPs kohaldatav tekst

12.10.2011   
            
            
               ET
            
            
               Euroopa Liidu Teataja
            
            
               L 267/19
            
         KOMISJONI RAKENDUSOTSUS,
   11. oktoober 2011,
   millega lubatakse liikmesriikidel pikendada uute toimeainete benalaksüül-M-i, gamma-tsühalotriini ja valifenalaadi jaoks antud ajutisi lubasid
   (teatavaks tehtud numbri K(2011) 7092 all)
   (EMPs kohaldatav tekst)
   (2011/671/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (2) eriti selle artikli 80 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 80 lõike 1 punkti a kohaselt kohaldatakse jätkuvalt direktiivi 91/414/EMÜ toimeainete suhtes, mille kohta on direktiivi 91/414/EMÜ artikli 6 lõike 3 kohaselt vastu võetud otsus enne 14. juunit 2011.
            
         
               (2)
            
            
               2002. aasta veebruaris sai Portugal direktiivi 91/414/EMÜ artikli 6 lõike 2 kohase taotluse äriühingult ISAGRO IT toimeaine benalaksüül-M-i kandmiseks direktiivi 91/414/EMÜ I lisasse. Komisjoni otsusega 2003/35/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (3)
            
            
               2001. aasta augustis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Pytech Chemicals GmbH toimeaine gamma-tsühalotriini kandmiseks direktiivi 91/414/EMÜ I lisasse. Komisjoni otsusega 2004/686/EÜ (4) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (4)
            
            
               2005. aasta septembris sai Ungari direktiivi 91/414/EMÜ artikli 6 lõike 2 kohase taotluse äriühingult ISAGRO SpA toimeaine valifenalaadi (mida varem on nimetatud valifenaaliks) kandmiseks direktiivi 91/414/EMÜ I lisasse. Komisjoni otsusega 2006/586/EÜ (5) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (5)
            
            
               Toimikute täielikkuse kinnitamine oli vajalik selleks, et võimaldada nende detailset uurimist ja luua liikmesriikidele võimalus anda nimetatud toimeaineid sisaldavate taimekaitsevahendite jaoks esialgsed load kuni kolmeks aastaks, järgides direktiivi 91/414/EMÜ artikli 8 lõikes 1 sätestatud tingimusi, eelkõige neid tingimusi, mis on seotud toimeainete ja taimekaitsevahendite detailse hindamisega nimetatud direktiivis sätestatud nõuete kohaselt.
            
         
               (6)
            
            
               Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriigid esitasid komisjonile hindamisaruannete projektid 21. novembril 2003 (benalaksüül-M), 25. jaanuaril 2008 (gamma-tsühalotriin) ja 19. veebruaril 2008 (valifenalaat).
            
         
               (7)
            
            
               Pärast seda, kui referentliikmesriigid olid esitanud hindamisaruande projektid, leiti, et taotlejatelt on vaja nõuda lisateavet, millega referentliikmesriigid peavad tutvuma ja mille kohta nad peavad oma hinnangu esitama. Seetõttu toimikute läbivaatamine alles kestab ja hindamist ei ole võimalik direktiiviga 91/414/EMÜ (mida tuleb benalaksüül-M-i puhul käsitleda koostoimes komisjoni otsusega 2009/579/EÜ (6) ja gamma-tsühalotriini puhul komisjoni otsusega 2009/865/EÜ (7)) ettenähtud aja jooksul lõpetada.
            
         
               (8)
            
            
               Kuna senise hindamise käigus ei ole leitud otsest põhjust muretsemiseks, tuleks liikmesriikidele anda võimalus pikendada kõnealuseid toimeaineid sisaldavate taimekaitsevahendite jaoks antud ajutisi kasutuslube 24 kuu võrra vastavalt direktiivi 91/414/EMÜ artiklile 8, et toimikute läbivaatamine saaks jätkuda. Eeldatavalt peaks hindamis- ja otsustamisprotsess seoses benalaksüül-M-i, gamma-tsühalotriini ja valifenalaadi võimaliku heakskiitmisega määruse (EÜ) nr 1107/2009 artikli 13 lõike 2 kohaselt jõudma lõpule 24 kuu jooksul.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada benalaksüül-M-i, gamma-tsühalotriini või valifenalaati sisaldavate taimekaitsevahendite jaoks antud ajutisi kasutuslube kuni 31. oktoobrini 2013.
   Artikkel 2
   Käesolev otsus kaotab kehtivuse 31. oktoobril 2013.
   Artikkel 3
   Käesolev otsus on adresseeritud liikmesriikidele.
   
      Brüssel, 11. oktoober 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 309, 24.11.2009, lk 1.
   
      (3)  ELT L 11, 16.1.2003, lk 52.
   
      (4)  ELT L 313, 12.10.2004, lk 21.
   
      (5)  ELT L 236, 31.8.2006, lk 31.
   
      (6)  ELT L 198, 30.7.2009, lk 80.
   
      (7)  ELT L 314, 1.12.2009, lk 100.